கேள்வி: மேல் பின் இதழ்குவி உயிர் பற்றி விளக்கவும்.
பதில்: மேல் பின் இதழ்குவி உயிர் அல்லது மூடிய பின் இதழ்குவி உயிர் என்பது சில பேச்சு மொழிகளில் காணப்படும் உயிர் வகைகளுள் ஒன்று. அனைத்துலக ஒலிப்பியல் அரிச்சுவடியில் இதன் குறியீடு . இதற்கு இணையான X-SAMPA குறியீடு u. பல மொழிகளில் ''மேல் பின் இதழ்குவி உயிர்களை'' ஒலிக்கும்போது இதழ்கள் குவிந்து முன்னோக்கி நீளுகின்றன.
கேள்வி: மேல் பின் இதழ்குவி உயிர் - உறுப்பமைவு பற்றி விளக்கவும்.
பதில்: ஒலிக்கும்போதான நாக்கின் நிலை, இதழ் அமைப்பு என்பவற்றைப் பொறுத்தே உயிர் ஒலிகள் வகை பெறுகின்றன. முக்கியமாக நாக்கின் மேல்-கீழ் நிலை, அதன் முன்-பின் நிலை, இதழின் குவிதல்-விரிதல் நிலை என்பனவே உயிர் ஒலி வேறுபாடுகளை உருவாக்குகின்றன. ''மேல் பின் இதழ்குவி உயிரை''ப் பொறுத்தவரை, பின்வரும் நிலைமைகளைக் காணலாம். # நாக்கு வாயின் மேற் பகுதிக்குக் கூடிய அளவு அண்மையாக இருத்தல். # கூடி அளவு நாக்கு பின் தள்ளி இருத்தல். # இதழ்கள் குவிதல்
கேள்வி: மேல் பின் இதழ்குவி உயிர் - தமிழில் பற்றி விளக்கவும்.
பதில்: தமிழ் உ, ஊ ஆகிய இரண்டும் ''மேல் பின் இதழ்குவி உயிர்கள்''. இவற்றில் உ மேல் பின் இதழ்குவி குற்றுயிர் என்றும், ஊ மேல் பின் இதழ்குவி நெட்டுயிர் என்றும் அழைக்கப்படுகின்றன. ஒலிப் பிறப்பைப் பொறுத்தவரை உகரம், ஊகாரம் இரண்டும் ஒரே வகையினவே. ஒலிப்புக் கால அளவிலேயே இரண்டும் வேறுபடுகின்றன. குற்றுயிர் ஒலிக்கும்போது நாக்கு சற்று நெகிழ்வு உடையதாகவும், நெட்டுயிர் ஒலிக்கும்போது சற்று இறுக்கமாகவும் இருக்கும்.